[image: logo]ОБЩИНСКИ СЪВЕТ ПОМОРИЕ
8200 Поморие, ул. Солна №5
тел./факс: 0596/22565
е-mail: predsedatel@ospomorie.bg; www.ospomorie.bg

ДОКЛАДНА  ЗАПИСКА
от  
Адам Георгиев Адамов 
Председател на  Общински съвет – Поморие

Относно: Одобряване на идеен архитектурно-ландшафтен проект за изграждане на парк „Капката“

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На 17.06.2026г. се проведе работна среща-дискусия на общинските съветници от Общински съвет - Поморие с авторските колективи, разработили трите идейни концепции за нов градски парк „Капката", които участваха в онлайн гласуване за избор на идеен проект, целящ обновяване и разширяване на зелената система на град Поморие. 

Онлайн гласуването бе част от национален конкурс за изработване на идеен архитектурно - ландшафтен проект, в който участваха три предложения, допуснати след проверка за съответствие с изискванията. За да се гарантира прозрачност и безпристрастност, проектите бяха представени анонимно, придружени от подробна информация за концепцията, използваните материали и прогнозната стойност.
На срещата присъстваха представители на авторските колективи на проектите участвали в конкурса, с изключение на авторите на Вариант В /поканени, но неявили се поради обективни обстоятелства/.

На срещата беше поканен и автора на предложението „Алтернативен идеен инвестиционен проект за благоустрояване на парк „Капката, внесено на 18.05.2026 г., който също представи своето предложение.

По време на изслушването проектантските екипи представиха детайлно своите архитектурно - ландшафтни решения и прогнозни бюджети за поддръжка. 

Всяка от концепциите предлага различен подход към градската среда и прогнозен бюджет за реализация. 

Предложените варианти са:

Вариант А
 Ланд.арх. Светлана Танева – Бургас, Боряна Татеосова – Бургас
Ориентировъчна обща цена: 1 184 854 евро / 2 317 373 лева
(За контакт - ланд.арх. Светлана Танева - тел.: 0897 88 83 84)

Вариант Б
Ателие Бойкот ЕООД- София
Ориентировъчна обща цена: 635 153 евро / 1242251 лева
(за контакт: арх. Боян Костадинов - тел.: 0883 39 66 39)

Вариант В
„АТЕК ДИЗАЙН" ЕООД - София
Ориентировъчна обща цена: 771 165 евро / 1 508 268 лева
(за контакт: арх. Валери Иванов - тел.: 0888 349 106,
арх., ланд.арх. Милен Сариев - тел.: 0878 307 612)

Вариант Г
„Алтернативен идеен инвестиционен проект за благоустрояване на парк „Капката"
с автор Тодор Веселинов
Ориентировъчна обща цена без ДДС: 564 055,38 евро /1 066 000лева
(за контакт: тел. 0885 36 53 88 )

Разглеждането на въпроса относно бъдещата визия на парк „Капката" от Общинския съвет е необходимо, не само като принципал на имота, а и предвид огромния обществен интерес за бъдещето на тази територия. 

С оглед обществено значимото намерение за създаването на модерна, зелена и устойчива градска среда на емблематичен за Поморие терен, както и финансовия ресурс, необходим за реализирането му, ви предлагам да приемем следното
РЕШЕНИЕ:
На основание чл. 21, ал. 1, т. 8 от ЗМСМА, Общински Съвет - Поморие:

1.ИЗБИРА И ОДОБРЯВА за изпълнение Вариант …….. с архитектурно-ландшафтен проект за изграждане на нов градски парк в УПИ I-417, с отреждане „За озеленяване и подземен паркинг“ (поземлен имот с идентификатор 57491.501.417 по КК) в кв. 240 по регулационния план на гр. Поморие, намиращ се в кв. „Малко солено езеро“ в гр. Поморие, парк „Лермонтов“, т.нар. парк „Капката“. 
2.ВЪЗЛАГА на Кмета на Община Поморие да предприеме необходимите действия за реализиране на проекта по т. 1. 



ПРИЛОЖЕНИЯ:
[bookmark: _GoBack]1.Докладна записка с вх. №ОС-429/28.05.2026г. от Иван Алексиев - Кмет на община Поморие, относно провеждане на онлайн конкурс за избор на идеен архитектурно –ландшафтен проект за парк „Капката“. 

	2. Пълна документация от графични визуализации и обяснителни записки на четирите идейни проекта.

С уважение,

АДАМ АДАМОВ						
Председател на Общински съвет – Поморие

